
І група
1.От какво произведение е откъсът?

В празна бобова шушулка

шушна-мушна се светулка.

А) стихотворение;

Б) разказ;

В) народна приказка.

2. Какво съдържа текстът?

Още се виждаха цветята и тревите по ливадите. По целия хоризонт имаше натрупани облаци, обагрени от залеза.

А) описание на обстановка;

Б) описание на природна картина;

В) портретно описание на литературен герой.

3. От какво произведение е откъсът?

Веднъж веселият бог Дионис с шумна тълпа скитал по обраслите с дървета скали.

А) народна песен;

Б) стихотворение;

В) мит.

4. Старинен народен разказ за богове, за необикновени герои и събития, наричаме:

А) мит;

Б) гатанка;

В) пословица.

5. От какво произведение е текстът?

Лазар се води на златна колца,

из село ходи, Богу се моли:

-Я ми дай, Боже, ситен ми дъждец,

ситен ми дъждец, роса да роси...

А) народна приказка;

Б) легенда;

В) народна песен.

6. Кой от текстовете е проза?

А) Баба ни разказа, че Божа майка се замъчила на Игнажден и родила Млада Бога на Малка Коледа.

Б) Млада Бога се роди,

грейте сребърни звезди!

В) Ой, Коледо, мой Коледо,

родило се Боже чедо!

7. Какво съдържа откъсът?

Левски имаше ръст среден, тънък и строен; очи сиви, почти сини, мустаци червеникави, коса руса, лице бяло, околчесто...

А) описание на природна картина;

Б) портретно описание на литературен герой;
В) разсъждение.

8. От какво произведение е откъсът?

На мястото, където коленичил цар Петър, две трапчинки останали от коленете му – там трева не никне...А върхът бил наречен Царев връх.

А) стихотворение;

Б) авторска приказка;

В) легенда.

9. Коя пословица се отнася за откъса?

Закапаха едри дъждовни капки. Двете птиченца се навряха под топлото майчино крило. Тихо затвориха очи. Майката остана будна над тях.

А) Капка по капка вир става.

Б) Майчица – златна сенчица.

В) Дето има огън, има и дим.

10. Разказ за съществували герои или природни забележителности, примесен с чудновати измислици, наричаме:

А) легенда;

Б) пословица;

В) мит.

11. От какво произведение е герой Крали Марко в откъса?

Крали Марко с няколко скока прехвърлил върховете и се озовал край езерото.

А) стихотворение;

Б) народна песен;

В) легенда.

12.Кое е подходящо заглавие за стихотворението?

Пролетта дойде отново

и донесе на света.

Възкресение Христово,

слънце, птички и цветя.

А) Коледа;

Б) Великден;

В) Лазаровден.
